Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 502/13/8807	Michalovce, 4.6.2015
EEČ : 2-66-214-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zásobovač
sa v skúšobnej dobe, určenej uznesením prokurátora Okresnej prokuratúry Michalovce zo dňa 4.6.2015, spisová značka Pv 502/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 10. 09. 2012 do 12. 03. 2013 na odbernom mieste v rodinnom dome č. XXXXX v obci XXXXX okres Sobrance, neoprávnene odoberal elektrickú energiu tým spôsobom, že pred elektromerový rozvádzač, umiestnený na múre rodinného domu, napojil kábel CYKY 2x2,5 mm, ktorý zaviedol do ističa IT 25A v izbe domu a z tohto ističa napojil časť elektroinštalácie rodinného domu. Podľa odborného vyjadrenia znalca z odboru elektrotechniky spôsobil  spoločnosti Východoslovenská distribučná, a. s., ul. XXXXX, XXXXX,  škodu vo výške 65,32 €.

Uznesením prokurátora Okresnej prokuratúry Michalovce zo dňa 4.6.2015, spisová značka Pv 502/13/8807, bola určená obvinenému skúšobná doba v trvaní 18 mesiacov.
Odôvodnenie:
	Uznesením Okresnej prokurátorky v Michalovciach sp. zn. Pv 502/13/8807 zo dňa 05. 08. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. e) Tr. zákona proti obvinenému  XXXXX, ktorý mal byť spáchaný tým, že v dobe od 10. 09. 2012 do 12. 03. 2013 na odbernom mieste v rodinnom dome č. XXXXX v obci XXXXX, okres Sobrance, neoprávnene odoberal elektrickú energiu tým spôsobom, že pred elektromerový rozvádzač, umiestnený na múre rodinného domu, napojil kábel CYKY 2x2,5 mm, ktorý zaviedol do ističa IT 25A v izbe domu a z tohto ističa napojil časť elektroinštalácie rodinného domu. Podľa odborného vyjadrenia znalca z odboru elektrotechniky spôsobil  spoločnosti Východoslovenská distribučná, a. s., ul. XXXXX, XXXXX,  škodu vo výške 65,32 €.
	
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 (osemnásť) mesiacov. Toto rozhodnutie sa stalo právoplatným dňom 13. 08. 2013.
	Skúšobná doba pre podmienečné zastavenie trestného stíhania uplynula dňom  13. 02. 2015.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Zo správ z miesta trvalého bydliska a od zamestnávateľa je zrejmé, že obvinený sa nedopustil žiadneho protiprávneho konania. OO PZ XXXXX oznámilo, že dňa 28.8.2013, teda v skúšobnej dobe podmienečne zastaveného trestného stíhania, sa dopustil priestupku proti bezpečnosti a plynulosti cestnej premávky  podľa § 16 ods. 4 Zákona č. 8/2009.  V odpise z registra trestov obvinený nemá žiadny nový záznam. 

Keďže obvinený XXXXX vyhovel podmienkam uvedeným v ustanovení   § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka